סמל קודם של הקבוצה שהיה בשימוש עד שנת 2021
סמל קודם של הקבוצה שהיה בשימוש בשנים 2021–2023
**עירוני 'דורות' טבריה** היא קבוצת כדורגל ישראלית מהעיר טבריה, המשחקת בליגה הלאומית. בעבר נקראה הקבוצה בית"ר טבריה, עד אשר התאחדה עם הפועל מועצה אזורית גליל תחתון ושינתה את שמה. נכון ל-2023 הקבוצה נמצאת תחת ניהולה של סוכנות הביטוח 'קבוצת דורות', בראשות בעלי הסוכנות אריה קלמנזון ומנכ"ל הסוכנות מיקי ביתן.

היסטוריה
--------

### בית"ר טבריה

בית"ר טבריה הייתה קבוצה ששיחקה בליגות הנמוכות מאז הקמתה בתחילת שנות החמישים. מיקום השיא של הקבוצה הושג בעונת 1973/74, כאשר סיימה במקום השני בליגה ב' (הליגה השלישית באותה עת), במחוז צפון א'. בזכות הישגה העפילה הקבוצה למבחני העלייה לליגה א', אך הורחקה מהם לאחר שאוהדיה התפרעו במשחק מול הפועל בית שאן.

בשנת 2004 התאחדה הקבוצה, ששיחקה אז בליגה ג', עם הפועל מועצה אזורית גליל תחתון, ששיחקה בליגה ב'. הקבוצה המאוחדת שיחקה תחת השם הפועל גליל תחתון/טבריה, עד שבשנת 2006 שינתה את שמה לעירוני טבריה.

### עירוני טבריה

בעונת 2006/2007, תחת השם עירוני טבריה, הקבוצה העפילה לליגה א'. בשנת 2008 הציפייה הייתה שעירוני טבריה תעלה לליגה הארצית, אך היא סיימה את העונה במקום העשירי. בעונת 2008/2009 הציפייה הייתה שטבריה תעפיל לליגת הלאומית (בשל ביטול הליגה הארצית), אך היא סיימה במקום הרביעי. בעונת 2009/2010 סיימה הקבוצה במקום השישי. את עונת 2010/2011 סיימה הקבוצה בפלייאוף העליון של ליגה א' צפון, ובמשחקי הפלייאוף הפסידה הקבוצה 4:1 לאסי גלבוע.

בעונת 2013/2014 סיימה הקבוצה במקום השני בליגה א' צפון ולאחר משחקי הפלייאוף בהם ניצחה את מכבי דליית אל כרמל, הפועל מגדל העמק והפועל אזור, עלתה למשחקי המבחן נגד הפועל קטמון ירושלים שנאבקה על מקומה בליגה הלאומית ונלחמה נגד הירידה לליגה א'. טבריה ניצחה 1:5 בסיכום שני המשחקים, והעפילה לליגה הלאומית.

בעונת 2014/2015 הגיעה הקבוצה לחצי גמר גביע הטוטו בליגה הלאומית, והפסידה להפועל בני לוד בבעיטות הכרעה. בסיום העונה שבה לליגה א', לאחר שסיימה במקום הלפני אחרון.

בעונת 2017/2018 הגיעה הקבוצה לפלייאוף העלייה לליגה הלאומית, אך הפסידה להפועל כפר סבא 5-3 בסיכום שני משחקים ונשארה בליגה א'.

בעונת 2021/2020 סיימה הקבוצה במקום הלפני אחרון בליגה א'. הקבוצה הגיעה למשחק הישארות בליגה א' נגד בני שפרעם מליגה ב' לאחר שהפסידה בביתה 1:0 לצעירי טייבה. במשחק ההישארות הורחקו 5 שחקני שפרעם לאחר שטבריה הובילה 0:1. המשחק הסתיים בניצחון טכני 0:3 לטבריה, והקבוצה נשארה בליגה א'.

בקיץ 2021, ניהול הקבוצה הועבר לידי חברת הביטוח - קבוצת דורות, נסגרו חובות העבר, בוצעו שינויים בצוות המקצועי ובסגל השחקנים והוצב יעד של עליית ליגה. במרץ 2022 העפילה הקבוצה לליגה הלאומית.

בעונת 2022/2023 העפילה הקבוצה לחצי גמר גביע הטוטו לליגה הלאומית, אך הפסידה 1–3 להפועל ניר רמת השרון.

בעונת 2023/2024 זכתה הקבוצה בגביע הטוטו. באותה עונה העפילה לשמינית גמר גביע המדינה בכדורגל, אחרי שגברה 2:0 על מ.ס. אשדוד.

תארים
-----

**גביע הטוטו**

* **זכיה (1)**: עונת 2023/2024, ליגה לאומית

אצטדיון ואוהדים
---------------

הקבוצה שיחקה באצטדיון טבריה משנת הקמתה המחודשת (2001). האצטדיון מכיל 1,500 מקומות ישיבה.

בשנת 2014 בה טבריה העפילה אל הליגה הלאומית, הוחלט בעיריית טבריה לבנות אצטדיון כדורגל חדש בעיר ובו 7,554 מושבים, שיחליף את האצטדיון הנוכחי שלא עומד בתקנות של ההתאחדות לכדורגל.

בעונת 2021/2022 אירחה הקבוצה את משחקיה באצטדיון בבית שאן. בעונת 2022/2023 מארחת הקבוצה את משחקיה באצטדיון בעפולה עד לסיום בנייתו של האצטדיון בטבריה.

סגל השחקנים
-----------

נכון ל-4 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ישראלישראל | שוער | דן דרורי  |
| 3 | גאנהגאנה | קשר | גדעון אקאווה  |
| 6 | ישראלישראל | קשר | שון וייס  |
| 7 | ישראלישראל | חלוץ | תימור אביטן  |
| 8 | ישראלישראל | קשר | איתן וולבלום  |
| 9 | ברזילברזיל | חלוץ | ז'וליו סזאר  |
| 10 | ישראלישראל | קשר | יניב בריק  |
| 11 | ישראלישראל | חלוץ | באסל שעבאן  |
| 13 | ישראלישראל | חלוץ | רון אפלבאום  |
| 14 | ישראלישראל | חלוץ | והיב חביבאללה  |
| 16 | ישראלישראל | בלם | נמיר אגא  |
| 17 | ישראלישראל | קשר | שניר טליאס  |

 |  | 

| מס' |  | עמדה | שם |
| --- | --- | --- | --- |
| 18 | ישראלישראל | קשר | ריף מסיקה  |
| 20 | ארגנטינהארגנטינה | קשר | פרנקו מסורק  |
| 23 | ישראלישראל | בלם | בן והבה  |
| 26 | ישראלישראל | קשר | אמיר לביא  |
| 51 | ישראלישראל | מגן | אלי בלילתי  |
| 60 | ישראלישראל | שוער | טל בומשטיין  |
| 71 | ישראלישראל | חלוץ | אחמד עאבד  |
| 72 | ישראלישראל | מגן | שי קונסטנטין  |
| 77 | ישראלישראל | קשר | איתי זדה  |
| 79 | ישראלישראל | בלם | יעקב אבבה  |
| 99 | ישראלישראל | בלם | הארון שפסו  |

 |

### צוות מקצועי

|  |  |
| --- | --- |
| **מאמן ראשי** | ישראלישראל אלירן חודדה |
| **עוזר מאמן** | ישראלישראל מוטי קריספיל |
| **מאמן שוערים** | ישראלישראל דודו גורש |
| **מאמן כושר** | ישראלישראל יבגני בורובוי |
| **מנהל קבוצה** | ישראלישראל גבי כהן |
| **אנליסט** | ישראלישראל מיכאל סקר |

קישורים חיצוניים
----------------

* עירוני טבריה, ברשת החברתית פייסבוק
* עירוני טבריה, ברשת החברתית אינסטגרם
* עירוני טבריה באתר ההתאחדות לכדורגל בישראל

הערות שוליים
------------

1. ↑  דניאל דדון, אנשי העסקים אריה קלמנזון ומיקי ביתן מציגים: כך הפכנו את עירוני טבריה לדבר הבא, באתר mynet‏ העמק, 18 במרץ 2022
2. ↑  גביע אלחנן לבית"ר ירושלים, חרות, 5 בנובמבר 1950
3. ↑  טבריה הוצאה מהמבחנים, מעריב, 4 ביולי 1974
4. ↑  עודד חסין, הפועל גליל תחתון בטדי, באתר דאבל פס, 23 במאי 2014
5. ↑  מערכת אתר דאבל פס, ניהול חדש בטבריה? ראשי חברת הביטוח 'דורות' מונו לבעלי הקבוצה, באתר דאבל פס, 12 ביולי 2021
6. ↑  אחרי שבע שנים: טבריה חזרה לליגה הלאומית, באתר ערוץ הספורט, 18 במרץ 2022

| הליגה הלאומית בכדורגל - עונת 2023/2024 |
| --- |
| 

|  |
| --- |
| עירוני קריית שמונה • הפועל נוף הגליל • מ.ס. כפר קאסם • איחוד בני שפרעם • מכבי הרצליה • הפועל כפר סבא • הפועל אום אל-פחם • בני יהודה תל אביב • סקציה נס ציונה • הפועל ראשון לציון • הפועל עפולה • הפועל עכו • הפועל רמת גן • הפועל ניר רמת השרון • עירוני טבריה • מכבי יפו |

 |